Document ID: 31995L0052

ΟΔΗΓΙΑ 95/52/ΕΚ ΤΟΥ ΣΥΜΒΟΥΛΙΟΥ της 25ης Οκτωβρίου 1995 που τροποποιεί την οδηγία 90/675/ΕΟΚ για τον καθορισμό των βασικών αρχών σχετικά με την οργάνωση κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι η υλοποίηση της εσωτερικής αγοράς κατέστησε αναγκαίο τον καθορισμό κοινών αρχών που θα διέπουν τους κτηνιατρικούς ελέγχους στις εισαγωγές δεδομένου ότι οι έλεγχοι στα εσωτερικά σύνορα επρόκειτο να καταργηθούν 7 ότι η οδηγία 90/675/ΕΟΚ (3) καθορίζει τις αρχές σχετικά με την οργάνωση κτηνιατρικών ελέγχων για τα προϊόντα προελεύσεως τρίτων χωρών που εισάγονται στην Κοινότητα 7 ότι, για να διευκολυνθεί η εφαρμογή του νέου συστήματος κτηνιατρικών ελέγχων, η Επιτροπή μπορεί, βασιζόμενη στο άρθρο 30 της προαναφερόμενης οδηγίας, να θεσπίσει μεταβατικά μέτρα μέχρι τις 30 Ιουνίου 1995 7 ότι, με την απόφαση 92/571/ΕΟΚ (4), η Επιτροπή θέσπισε μεταβατικά μέτρα λαμβάνοντας υπόψη τις δυσχέρειες διεξαγωγής κτηνιατρικών ελέγχων σε εξωτερικά σύνορα, σε προϊόντα που δεν έχουν πλήρως εναρμονισθεί 7 ότι δεν κατέστη δυνατό να θεσπιστούν, εντός της ορισθείσας προθεσμίας, όλες οι απαραίτητες διατάξεις για τους ελέγχους, και ιδίως να ολοκληρωθεί η διαδικασία εναρμόνισης των όρων εισαγωγής για τα ζωικά προϊόντα καταγωγής τρίτων χωρών 7 ότι, για να αποφευχθεί η διακοπή του εμπορίου ζωικών προϊόντων, είναι απαραίτητο να παραταθεί η δυνατότητα θέσπισης μεταβατικών μέτρων για μια περιορισμένη χρονική περίοδο 7 δεδομένου ότι η ορισθείσα προθεσμία λήγει στις 30 Ιουνίου 1995,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο άρθρο 30 της οδηγίας 90/675/ΕΟΚ, οι λέξεις «για περίοδο τριών ετών» αντικαθίστανται από τις λέξεις «μέχρι τις 31 Δεκεμβρίου 1996».
Άρθρο 2
Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Άρθρο 3
Η παρούσα οδηγία απευθύνεται στα κράτη μέλη.
Λουξεμβούργο, 25 Οκτωβρίου 1995.

Labels: 17
5
3
6
15